Urchin Cottage | LekkeSlaap
Urchin Cottage bied lieflike, gerieflike selfsorgverblyf teen die berg by Scarborough. Dié kothuis is kunstig en kleurvol versier, en spog met 'n pragtige uitsig oor die see.
Urchin Cottage het slaapplek vir 6 gaste op 2 dubbelbeddens en 2 enkelbeddens. Die badkamer beskik oor 'n stort, bad, wasbak, en toilet, en daar is 'n gaste-toilet, en 'n buitestort met warm en koue water. Die oopplan-kombuis is toegerus met 'n stoof en oond, yskas, skottelgoedwasser, ketel, broodrooster, mikrogolf, wasmasjien, en 'n tuimeldroër. Daar is boeke en speelgoed vir kinders. Mens kan die uitsigte vanaf die balkon en die interieur bewonder. Die eiendom is omhein en daar is parkeerplek agter 'n hek op die perseel.
Gaste kan lekker onder die Melkhoutboom met sy ingeboude bankie en vuurmaakplek braai. Scarborough-strand is ook net 'n entjie se stap van hier af.
Doendinge in die omgewing: branderry, seilplankry, vlieërbranderry, kreefduik, sonbaai, en stap in die berg.
Heerlike koffie, etes, musiekvertonings, 'n deli, bakkery, en WiFi is by die Hub Cafe en Camel Rock Restaurant beskikbaar. En gaste kan gerus ook 'n draai maak by Kaap die Goeie Hoop Natuurreservaat en Kaappunt.